kardosdrur/scandi-wiki huggingface dataset:
Romas Ubartas

Romas Ubartas () er ein tidlegare diskoskastar frå Litauen. Ubartas representerte Sovjetunionen fram til unionsoppløysinga i 1990. Ubartas har ein personleg rekord på 70,06 frå 1988.

Romas Ubartas deltok for Sovjetunionen under sommar-OL 1988 i Seoul. Her tok han sølvmedaljen bak austtyske Jürgen Schult og framfor vesttyske Rolf Danneberg. I sommar-OL 1992 i Barcelona tevla Ubartas for Litauen. Her tok han for fyrste gong olympisk gull framfor Schult og cubanske Roberto Moya.

Ubartas deltok også under sommar-OL 2000 i Sydney, men rauk ut i kvalifiseringa.

Kjelder 
Denne artikkelen bygger på «Romas Ubartas» frå ,  den 10. august 2012.

Fotnotar

Bakgrunnsstoff 
 

Sovjetiske diskoskastarar
Litauiske diskoskastarar
Olympiske meistrar for Litauen
Olympiske sølvmedaljevinnarar for Sovjetunionen
Medaljevinnarar under sommar-OL 1988
Sovjetiske deltakarar under sommar-OL 1988
Friidrettsutøvarar under sommar-OL 1988
Medaljevinnarar under sommar-OL 1992
Litauiske deltakarar under sommar-OL 1992
Friidrettsutøvarar under sommar-OL 1992
Litauiske deltakarar under sommar-OL 2000
Friidrettsutøvarar under sommar-OL 2000
Abdullah al-Saud

Abdullah bin Mutaib bin Abdullah bin Abdulaziz Al Saud () er ein saudiarabisk prins og ryttar. Han er son av Mutaib og Jawahir al-Saud.

Al-Saud har delteke i mellom anna sommar-OL i 2008 og 2012 for Saudi-Arabia. Det saudiarabiske sprangridingslaget, der prinsen var med, vann bronse i 2012.

Kjelder
Denne artikkelen bygger på «Abdullah bin Mutaib» frå ,  den 10. august 2012.  
 

Fotnotar

Saudiarabiske prinsar
Saudiarabiske ryttarar
Olympiske bronsemedaljevinnarar for Saudi-Arabia
Saudiarabiske deltakarar under sommar-OL 2008
Ryttarar under sommar-OL 2008
Medaljevinnarar under sommar-OL 2012
Saudiarabiske deltakarar under sommar-OL 2012
Ryttarar under sommar-OL 2012
Kongelege OL-deltakarar
Måndalen idrettslag

Måndalen Idrettslag (skipa 18. januar 1922) er eit idrettslag i Måndalen i Rauma kommune, Møre og Romsdal. Laget har grupper som driv fotball, tennis, friidrett og skiidrett.

Anlegg
Laget sitt første anlegg var hoppbakken Skarebakken, men denne vart lagt ned på 1930-talet.

I 2009 stod Måndalshallen, som er ein idrettshall med kunstgras, klar til bruk. Denne var den første innandørs fotballbanen i kommunen.
 
I 2011 vart idrettsbanen frå 1952 oppgradert med fast dekke. Banen har 8 løpebanar og kan arrangere nasjonale friidrettsstemne. Banen har òg ny grasmatte der laget spelar sine heimekampar. 

I tillegg har laget eiga lysløype og tennisbanar. Alle anlegg ligg ved idrettsplassen ved Vemora i enden av Volladalen.

Fotball
Måndalen idrettslag har hatt ei aktiv fotballgruppe. På sitt beste i sesongene 2007-2009 spelte herrelaget i 3. divisjon. I 2011 spelte laget i 4. divisjon. Etter det har laget veksla mellom 5. og 6. divisjon.

På barne- og ungdomsnivå samarbeider laget med Innfjorden idrettslag.

Friidrett
I åra 2019 til 2021 arrangerte klubben Moon Valley Run Festival med løpa Klauva opp, 7 Lakes Run og 17 Lakes Run.

Kjende utøvarar
 Søren Wold, langrenn og hopp
 Ivar Samseth Vold, langrenn
 Gunnar Skeie, langrenn
 Lars Berild, alpint

Referansar

Idrettslag i Møre og Romsdal
Skipingar i 1922
Fotballag i Møre og Romsdal
Rauma kommune
Charlotte Dujardin

Charlotte Dujardin () er ein britisk ryttar som vann to gullmedaljar i dressurriding under sommar-OL 2012 i London. 

Charlotte Dujardin vann den individuelle konkurransen i dressur under sommar-OL 2012 med hesten «Valegro». Ho sette ny olympisk rekord i delkonkurransen Grand Prix med ein skår på 83,663 prosent og i Grand Prix Special med 83,286 prosent. Ho vann den siste konkurransen Grand Prix kür med 90,089 prosent.

Dujardin var også med på det britiske laget som vann i lagkonkurransen i dressur framfor Tyskland og Nederland. Deltakarane på det britiske laget var Dujardin på «Valegro», Laura Bechtolsheimer på «Minstral Hojris» og Carl Hester på «Uthopia».

OL-medaljar 
 2012  London - Gull i hestesport, dressur individuelt  
 2012  London - Gull i hestesport, dressur lag 
 2016  Rio de Janeiro - Gull i hestesport, dressur individuelt  
 2016  Rio de Janeiro - Sølv i hestesport, dressur lag 
 2020  Tokyo - Bronse i hestesport, dressur individuelt  
 2020  Tokyo - Bronse i hestesport, dressur lag

Kjelder 

Olympisk rekord skremmer ikke norsk håp: – Jeg vil helt til topps

Denne artikkelen bygger på «Charlotte Dujardin» frå , den 11. august 2012.

Bakgrunnsstoff 

Britiske ryttarar
Olympiske meistrar for Storbritannia
Olympiske sølvmedaljevinnarar for Storbritannia
Olympiske bronsemedaljevinnarar for Storbritannia
Medaljevinnarar under sommar-OL 2012
Britiske deltakarar under sommar-OL 2012
Ryttarar under sommar-OL 2012
Medaljevinnarar under sommar-OL 2016
Britiske deltakarar under sommar-OL 2016
Ryttarar under sommar-OL 2016
Medaljevinnarar under sommar-OL 2020
Britiske deltakarar under sommar-OL 2020
Ryttarar under sommar-OL 2020
Aksu i Tyrkia

Aksu (i antikken kalla Kestros, gresk Κεστρoς) er ei elv i provinsen Antalya sørvest i Tyrkia. Ho spring ut i Toros. Aksu renn mellom Düden i vest og Köprüçay i aust.

Elva er nemnd av Pomponius Mela som ei farbar elv heilt opp til Perga, om lag 11 km frå munningen i følgje Strabon.

Aksu er 100 meter brei ved munningen og tre meter djup. Ved kjelda ligg Kovadasjøen og like nedanfor ligg Karacaörendammen.

Kjelder
Denne artikkelen bygger på «Aksu River (Turkey)» frå ,  den 11. august 2012. 
 oppgav desse kjeldene:
Smith, William (editor); Dictionary of Greek and Roman Geography, "Cestrus", London, (1854)
Glover, Clare P,  Robertson, Alastair F (March 1998) "Role of regional extension and uplift i the Plio-Pleistocene evolution of the Aksu Basin, SW Tyrkia" Journal of the Geological Society 155(2): pp. 365-387 
Çapraz, Soner and Arslan, Naime (2005) "The Oligochaeta (Annelida) Fauna of Aksu Stream (Antalya)" tyrkisk Journal of Zoology 29: pp. 229-236 
Wildekamp, R.H. (1997) "First record of the eastern Asiatic gobionid fish Pseudorasbora parva from the Asiatic part of Tyrkia" Journal of Fish Biology 51(4): pp. 858–861

Elvar i Tyrkia
Dim Çayı

Dim Çayı er ei elv i Tyrkia i distriktet Alanya i provinsen Antalya. Ho spring ut frå høglandet i provinsen Konya, og er kring 60 km lang. Ho renn vestover og munnar ut i Middelhavet.

Elva er eit populært turistmål med den vide Dim Çayi-dalen der ein finn mange restaurantar og turistfasilitetar. Vatnet i elva er kaldt, og heile dalen er generelt meir temperert enn resten av Tyrkia.

I 2007 stod Dimdammen ferdig, utbygd som drikkevasskjelde for Alanya og for utnytting av vasskraft.

Kjelder
Denne artikkelen bygger på «Dim River» frå ,  den 11. august 2012.  

Elvar i Tyrkia
Provinsen Antalya
Anne Cecilie Ore

Anne Cecilie Ore () er ein norsk dressurryttar som konkurrerer for Hasle Rideklubb. Anne Cecilie Ore har representert Noreg i paralympiske leikar fleire gongar, og i 1996 tok ho to gull på lånt hest. Ore, som er blind, konkurrerer også mot sjåande ryttarar. Ho er busett i Tyskland og arbeider til dagleg som fysioterapeut.

Anne Cecilie Ore og hesten Ballantine tevla for Noreg i dei paralympiske leikane i London i september 2012.

Merittar
2 individuelle gull i paralympiske leikar, Atlanta 1996. 
1 gull og 1 sølv i VM i Danmark 1999.
2 individuelle sølv i paralympiske leikar, Sydney 2000.
Bronse i lagriding saman med Anne Catrin Evenrud, Jens Lasse Dokkan og Silje Gillund i paralympiske leikar, Sydney 2000
Plasseringar blant funksjonsfriske ryttarar i St. George i Tyskland.

Kjelder
Norske ryttere klare for OL og Paralympics, NRYF 29.05.12 
Ryttarprofil hos NRYF

Bakgrunnsstoff 
 

Norske ryttarar
Norske handikappidrettsutøvarar
Norske fysioterapeutar
Paralympiske meistrar for Noreg
Paralympiske sølvmedaljevinnarar for Noreg
Paralympiske bronsemedaljevinnarar for Noreg
Norske deltakarar under Paralympiske sommarleikar 1996
Ryttarar under Paralympiske sommarleikar 1996
Norske deltakarar under Paralympiske sommarleikar 2000
Ryttarar under Paralympiske sommarleikar 2000
Norske deltakarar under Paralympiske sommarleikar 2012
Ryttarar under Paralympiske sommarleikar 2012
Xbox Live

Xbox Live (varemerkeverna som Xbox LIVE) er ei direktekopla leveringsteneste for fleirspelarmodus spele- og digitale medium. Tenesta er oppretta av og vert driven av Microsoft Corporation og er for tida den einaste direktekopla speletenesta for konsollar der brukarar må betale for å spele fleirspelarmodus gaming. Tenesta var fyrst tilgjengeleg for Xbox-konsollen i november 2002. Ein oppdatert versjon var tilgjengeleg for Xbox 360-konsollen etter at systemet blei lansert i september 2005. Tenesta er ein konkurrent til Sonys PlayStation Network.  

Tenesta var utvida i 2007 for Windows-plattforma, og vart kalla Games for Windows – Live , noko som gjer dei fleste aspekt av systemet tilgjengeleg på Windows-maskinar. Microsoft har annonsert planar om å utvide live til andre plattformer, til dømes mobiltelefonar, som ein del av Live Anywhere-tiltaket. På det nye mobile operativsystemet til Microsoft, Windows Phone, er Xbox Live- funksjonen med i Windows-telefonar som vart lansert frå slutten av 2010. Xbox Live vart avslutta for den originale Xbox-konsollen i mai 2010.

Xbox Live er tilgjengeleg som både ei gratis- og abonnementsbasert teneste, kalla Xbox Live Free og Xbox Live Gold. Gold-tenesta har fleire funksjonar. Før oktober 2010 var gratistenesta kalla Xbox Live Silver.

Kjelder

Denne artikkelen bygger på «Xbox Live» frå ,  den 12. august 2012.  

Xbox
Porphyrio

Porphyrio er ei biologisk slekt av rikser. Tre av dei ti nolevande Porphyrio-riksene har 'purpurhøne' som fellesnamn på norsk. Purpurhønene har utbreiing i dei varmare strøka i Afrika og Amerika, og sparsamt inn Asia og Europa. Dei andre er dei langt større artane av sultanhøner og takahe. Sultanhøns har utbreiing i Afrika, Iberia, Asia, Australia og Polynesia med tilsaman 6 artar. Takahe er ein fugl utan flygeevne, endemisk for New Zealand.

Fleirtalet av dei opphavlege artane i denne gruppa vart utrydda i holocen, men kvittakahe, som levde på Lord Howe-øya i Australia, vart utrydda av menneske så seint som på 1700-talet eller tidleg 1800-talet.

Skildring 
Fjørdrakta i denne slekta varierer i svart, brunt og iriserande grønt, blått eller lilla. Ofte er vengene farga noko ulikt frå undersida. Berre kvittakahe hadde fjørdrakt i kvitt eller kvitt med blåskjær.

Storleiken varierer frå 33 cm for amerikapurpurhøne til 63 cm for takahe, sistnemnde med eit gjennomsnitt på 2,650 kg i vekt, omtrent som ei gås, og er den største gjenlevande riksa i verda.

Dei fleste artane lever i våtmark og beitar på myrplantar og eller insekt.

Ungane er kledde i svarte dunfjører, dei er sjølvhjelpte og beitar utelukkande på insekt første tida. Seinare kan dei ta planteføde.

Artslista 
Porphyrio-riksene i rekkjefølgje etter EBird/Clements Checklist v2016 med norske namn etter Norske navn på verdens fugler. Lista er supplert med informasjon frå 
Norske navn på sultanhønekomplekset, november 2016.
 Afrikapurpurhøne, Porphyrio alleni, Allen's Gallinule, Thomson, 1842, (LC)
 Amerikapurpurhøne, Porphyrio martinicus, Purple Gallinule, Linné, 1766, (LC)
 Bleikpurpurhøne, Porphyrio flavirostris, Azure Gallinule, Gmelin, 1789, (LC)
 Blåsultanhøne, Porphyrio porphyrio, Western Swamphen, Linné, 1758, (LC)
 Svartryggsultanhøne, Porphyrio indicus, Black-backed Swamphen, Horsfield, 1821
 Grønryggsultanhøne, Porphyrio madagascariensis, African Swamphen, Latham, 1801
 Takahe, Porphyrio hochstetteri, South Island Takahe, Meyer, 1883, (EN)
 Brunryggsultanhøne, Porphyrio melanotus, Australasian Swamphen, Temminck , 1820
 Bleiksultanhøne, Porphyrio pulverulentus, Philippine Swamphen, Temminck , 1826
 Gråhovudsultanhøne, Porphyrio poliocephalus, Gray-headed Swamphen, Latham, 1801

Kjelder 
 Denne artikkelen byggjer på «Porphyrio» frå , og «Purpurhühner» frå , den 12. august 2012

Referansar

Bakgrunnsstoff 
 Videoar, bilete og lydopptak av Porphyrio-rikser hos Internet Bird Collection 

Riksefamilien
Fugleslekter
Rolf-Göran Bengtsson

Rolf-Göran Bengtsson () er ein svensk sprangryttar på internasjonalt toppnivå. Han har mellom anna vunne ein individuell sølvmedalje i OL i 2008 og eit lagsølv for Sverige i OL 2004. 

Han vann EM-gull i 2011, og vart i januar 2012 den fyrste svenske ryttaren som toppa verdsrankinga i sprangriding. Bengtson var flaggberar for Sverige under dei olympiske leikane i London i 2012. I leikane i London tevla Bengtsson med holsteinarhingsten Casall. Til dagleg bur Rolf-Göran Bengtsson i Breitenburg i Tyskland, der han driv Stall Bengtsson & Kristoffersen saman med Bo Kristoffersen.

Kjelder
Ryttarprofil hos den svenske olympiske komiteen (sida er på svensk) 
Nettsida til Stall Bengtsson & Kristoffersen 

Svenske ryttarar
Olympiske sølvmedaljevinnarar for Sverige
Svenske deltakarar under sommar-OL 1996
Ryttarar under sommar-OL 1996
Medaljevinnarar under sommar-OL 2004
Svenske deltakarar under sommar-OL 2004
Ryttarar under sommar-OL 2004
Medaljevinnarar under sommar-OL 2008
Svenske deltakarar under sommar-OL 2008
Ryttarar under sommar-OL 2008
Svenske deltakarar under sommar-OL 2012
Ryttarar under sommar-OL 2012
Svenske deltakarar under sommar-OL 2016
Ryttarar under sommar-OL 2016
Sara Algotsson Ostholt

Sara Anneli Algotsson Ostholt () i er ein svensk ryttar som tevlar i feltritt på internasjonalt nivå.

Algotsson Ostholt deltok i OL i Aten 2004 med hesten Robin des Bois. Ekvipasjen enda opp på ein 34. plass i feltritt. Under Sommar-OL 2012 i London tok Sara Algotsson Ostholt individuelt sølv i feltritt på Wega, ei skimmel hoppe som er av rasen svensk varmblods ridehest. Ho var også med på det svenske landslaget i feltritt som kom på fjerdeplass under OL i London.

Sara Algotsson Ostholt er yngre syster til ryttaren Linda Algotsson.

Referansar

Bakgrunnsstoff
Svenskspråkleg profil hos SOK 
 

Svenske ryttarar
Olympiske sølvmedaljevinnarar for Sverige
Svenske deltakarar under sommar-OL 2004
Ryttarar under sommar-OL 2004
Medaljevinnarar under sommar-OL 2012
Svenske deltakarar under sommar-OL 2012
Ryttarar under sommar-OL 2012
Svenske deltakarar under sommar-OL 2016
Ryttarar under sommar-OL 2016
Svenske deltakarar under sommar-OL 2020
Ryttarar under sommar-OL 2020
Balikh

Balikh er ei elv som spring ut i 'Ayn al-'Arus i Syria. Ho renn sørover og munnar ut i Eufrat ved den moderne byen Ar-Raqqah. Etter Khabur-elva, er Balikh den største sideelva til Eufrat i Syria. Ho er ei viktig vasskjelde og store delar av ho er kanalisert.

Hovudkjelda til Balikh er ei kartisk kjelde i 'Ayn al-'Arus, like sør for den syrisk-tyrkiske grensa. I tillegg får Balikh vatn frå periodevis elvar og wadiar frå Harransletta i nord, samt slette vest og aust for elvedalen. DEsse er Jullab, Wadi Qaramogh og Wadi al-Kheder.

Historie
Balikh dannar hjartet i eit område med rik kultur. Ved breiddene er det mange busetnader som er datert attende til steinalderen, på 5000-talet fvt. I antikken var Tuttul (nær dagens ar-Raqqah i Balikhdeltaet) og  Tell Chuera i nord (ved Wadi Hamad nær Balikh) viktige byar. I løpet av tusenåra har regionen sett mykje samhandling mellom nomadiske folk og faste busetnader.

I antikken vart regionen kalla Osroene med Edessa/Callirrhoe (ar-Ruha') som hovudstad.  Ar-Ruha' og andre viktige byer i antikken i Balikhdalen, som Harran (romersk Carrhae), er omtalt i muslimske og jødiske tradisjonar i sogene om Abraham og andre hebraiske patriarkar. Etter den islamske erobringa på 600-talet, vart regionen kalla opp etter eit arabisk folk, Diyar Mudar, landet til mudarane. I 762 bygde kalif al-Mansur ein garnisonbyen ved samløpet til Eufrat, Ar-Rafiqa, som voks saman med den hellenistiske byen Kallinikos til byen Ar-Raqqah.

Kjelder

Denne artikkelen bygger på «Balikh River» frå ,  den 12. august 2012. 
 oppgav desse kjeldene:

Elvar i Tyrkia
Elvar i Syria
Internasjonale elvar i Asia
Eufrat
Vesle Khabur

Khabur (eller Vesle Khabur; kurdisk Xabûr, tyrkisk Habur, Khabir eller Habur Suyu; suyu tyder 'vatn') er ei elv som spring ut i Uludere i provinsen Şırnak, i Aust-Anatolia i Tyrkia, og vert danna av ei rekkje mindre elvar som renn frå Taurusfjella søraust for Hakkâri. Ho renn generelt sørover og kryssar grensa inn i Irak før ho i rak endra retning og renn vestover gjennom byen Zakho, som ho deler i to. før ho vert kryssa av den antikke, mogeleg romerske, brua i Delal. Få kilometer vest for den irakiske byen Zakho mottar Vesle Khabur den største sideelva si, Hezil Suyu, og munnar ut i Tigris ved trippelpunkt mellom Tyrkia, Irak og Syria.

Kjelder
Denne artikkelen bygger på «Khabur (Tigris)» frå ,  den 12. august 2012. 
 oppgav desse kjeldene:

Elvar i Tyrkia
Elvar i Irak
Internasjonale elvar i Asia
Sideelvar til Tigris
Den tyrkisk-irakiske grensa
Trelandsgrenser
Pierre Quinon

Pierre Quinon () var ein fransk friidrettsutøvar frå Lyon som tevla i stavsprang. Han vart olympisk meister i øvinga i 1984. Quinons personlege rekord var på 5,90 m og oppnådd i 1985, ti centimeter under den dåverande verdsrekorden.

Aktiv
Quinon sette ny verdsrekord i stavsprang 28. august 1983 i Köln, då han gjekk over 5,82 meter, ein centimeter høgre enn Vladimir Poljakov sin rekord. Hans tid som verdsrekordhaldar varte i berre fire dagar. Landsmannen Thierry Vigneron forbetra rekorden med eit hopp på 5,83 meter i Roma den 1. september

Quinon vart olympisk gullmedaljør i stavsprang under OL 1984 i Los Angeles. Han svinga seg over 5,75 m, ti centimeter høgre enn Mike Tully frå USA, som kom på andre plass. Earl Bell frå USA og Thierry Vigneron delte tredjeplassen med 5,60 m. Dette var einaste gongen Quinon hevda seg i dei store internasjonale meisterskapane.

Han la opp som som stavhoppar i 1993, og dreiv sidan i restaurantnæringa i Sør-Frankrike.

Quinon tok sitt eige liv i Hyères den 17. august 2011, 49 år gammal.

Medaljar og plasseringar i internasjonale meisterskap
OL 1984 i Los Angeles: Gullmedalje - 5,75 m

Kjelder
Denne artikkelen bygger på «Pierre Quinon» frå ,  den 13. august 2012.  
 

Fotnotar

Bakgrunnsstoff
 

Biografi - Det franske friidrettsforbundet.

Franske stavhopparar
Olympiske meistrar for Frankrike
Medaljevinnarar under sommar-OL 1984
Franske deltakarar under sommar-OL 1984
Friidrettsutøvarar under sommar-OL 1984
Folk frå Lyon
Eeles Landström

Eeles Enok Landström () var ein finsk friidrettsutøvar og politikar frå Viiala som tevla i stavhopp og i tikamp. Han vart europameister i stavhopp i 1954 og 1958, og fekk OL-bronse i 1960. Alle åra 1953-60 vart han finsk meister i stavhopp. I si tid som aktiv var han 186 cm høg og hadde ei tevlingsvekt på 82 kg.

Friidrett
Landström deltok i tikamp under OL 1952 på heimebane i Helsingfors. Med 5 694 poeng (6 123 poeng etter dagens poengtabell) kom han på 14. plass. I denne tikamp-tevlinga gjekk han over 4,20 meter i stavhopp, ein prestasjon likt med han som kom på sjetteplassen i den reine stav-øvinga. Så etter 1952 dreiv han internasjonalt berre med stavhopp.

Under EM 1954 i Bern gjekk Landström og svensken Ragnar Lundberg begge over 4,40 meter i stavhopp-tevlinga, men Landström vart europameister då han hadde færre riv i tevlinga. I 1956 kom han på sjuandeplass i stavhopp med 4,25 meter under OL i Melbourne.

Landström forsvara EM-tittelen under 1958-meisterskapen i Stockholm. Med 4,50 m stoppa han, Manfred Preußger frå Aust-Tyskland og Vladimir Bulatov frå Sovjetunionen på same høgda, men atter fall talet på hopp i hans favør. To år seinare, under OL i Roma vann Landström stavhopp-bronsen med 4,55 meter, bakom USA-amerikanarane Don Bragg og Ron Morris.

Medaljar og plasseringar i internasjonale meisterskap
OL 1952 i Helsingfors: Nr 14 i tikamp
EM 1954 i Bern: Gullmedalje i stavhopp – 4,40 m, framom Ragnar Lundberg (same høgda)
OL 1956 i Melbourne: Nr 7 i stavhopp – 4,25 m
EM 1958 i Stockholm: Gullmedalje i stavhopp – 4,50 m, framom Manfred Preußger (sølv) og Vladimir Bulatov (bronse) (begge 4,50 m)
OL 1960 i Roma: Bronsemedalje i stavhopp – 4,55 m

Politikk
Landström var i åra 1966-71 medlem av Den finske riksdagen. Han representerte Liberaliit (Liberalerna), eit parti som vart danna i 1965 og var representert i nasjonalforsamlinga til 1995.

Mellom 1982 og 2007 budde Landström i Spania.

Kjelder

Denne artikkelen bygger på «Eeles Landström» frå ,  den 13. august 2012.  
Denne artikkelen bygger på «Eeles Landström» frå ,  den 13. august 2012.  
 

Finske stavhopparar
Finske mangekjemparar
Finske politikarar
Europameistrar i friidrett for Finland
Olympiske bronsemedaljevinnarar for Finland
Finske deltakarar under sommar-OL 1952
Friidrettsutøvarar under sommar-OL 1952
Finske deltakarar under sommar-OL 1956
Friidrettsutøvarar under sommar-OL 1956
Medaljevinnarar under sommar-OL 1960
Finske deltakarar under sommar-OL 1960
Friidrettsutøvarar under sommar-OL 1960
Innsjøar i Tyrkia

Innsjøar i Tyrkia er eit oversyn over naturlege og kunstige innsjøar i Tyrkia.

Naturlege innsjøar

Reservoar og demningar

Kjelder
Denne artikkelen bygger på «List of lakes in Turkey» frå ,  den 13. august 2012. 
 oppgav desse kjeldene:
Beyşehirsjøen

Beyşehirsjøen (tyrkisk Beyşehir Gölü) er den største innsjøen i provinsane Isparta og Konya sørvest i Tyrkia. Han har eit areal på 650 km² og er 45 km lang og 20 km brei. Han har det same namnet som den største byen i regionen, Beyşehir.

Vassnivået varierer ein del gjennom året. Beyşehirsjøen vert nytta til kunstig vatning, sjølv om han òg er ein nasjonalpark. Det er 32 øyar i innsjøen. Beyşehirsjøen er òg ein viktig stad for mange fugleartar. 

Den største djupna er 10 meter. Innsjøen får vatn frå elvar frå Sultanfjella.

Kjelder 
 Denne artikkelen bygger på «Lake Beyşehir» frå , den 13. august 2012. 
  oppgav desse kjeldene:
 Beyşehirsjøen  at BirdLife International

Innsjøar i Tyrkia
Provinsen Konya
Provinsen Isparta
Nasjonalparkar i Tyrkia
Turistmål i provinsen Konya
Turistmål i provinsen Isparta
Karakızsjøen

Karakızsjøen (tyrkisk Karakız Göleti) er ein kunstig innsjø i provinsen Mersin i Tyrkia.

Innsjøen vart bygd i 1998. Han ligg i Torosfjella i landområdet kring Erdemli. Hovudtilførsla er elva Karakız. Avstanden til Erdemli er 49 km og 65 km til Mersin. I luftlinje er innsjøen 27 km frå Middelhavet. Innsjøen er kring 1500 meter lang og vassflata ligg kring 1530 meter over havet. Kapasiteten er kring 3,2 millionar kubikkmeter. 

Vatnet i innsjøen vert nytta til kunstig vatning. Innsjøen er òg del i eit populært fritidsområde.

Kjelder
Denne artikkelen bygger på «Lake Karakız» frå ,  den 14. august 2012. 
 oppgav desse kjeldene:

Innsjøar i Tyrkia
Turistmål i provinsen Mersin
Tarjei Skarlund

Tarjei Viken Skarlund () er ein norsk sandvolleyballspelar frå Ålesund. Han representerer Randaberg Idrettslag.

Karriere
Tidlegare spelte Skarlund saman med Jørre Kjemperud. Dei to spelte sandvolleyball for Noreg under sommar-OL 2008 i Beijing.  I ettertid har han skifta makker til Martin Spinnangr, som han deltok i sommar-OL 2012 med.  Diverre heldt det ikkje til medalje for nordmennene. Truleg er dette Skarlunds siste sesong i internasjonal sandvolleyball.

Kjelder

Bakgrunnsstoff 
 

Norske sandvolleyballspelarar
Norske volleyballspelarar
Norske deltakarar under sommar-OL 2008
Sandvolleyballspelarar under sommar-OL 2008
Norske deltakarar under sommar-OL 2012
Sandvolleyballspelarar under sommar-OL 2012
Folk frå Ålesund
Martin Spinnangr

Martin «Spinny» Spinnangr () er ein norsk sandvolleyballspelar frå Farsund. Han representerer Farsund Idrettslag. 

Martin Spinnangr deltok for fyrste gong i OL under sommar-OL 2012 saman med Tarjei Skarlund.  Dei to vann mot m.a. Canada , men rauk ut av åttandedelsfinalen etter 2-0-tap mot Latvia.  Sandvolleyballspelarane frå Latvia gjekk vidare til å ta olympisk bronse.

Fotnotar 

Norske sandvolleyballspelarar
Norske deltakarar under sommar-OL 2012
Sandvolleyballspelarar under sommar-OL 2012
Folk frå Farsund